Paini kesäolympialaisissa 2012

Painissa kilpailtiin vuoden 2012 kesäolympialaisissa 5. – 12. elokuuta ExCeL Exhibition Centressä. Lontoon olympialaisten painiohjelmaan kuuluivat kreikkalais-roomalainen paini, vapaapaini ja naispaini, joista kahdessa ensimmäisessä kilpailtiin seitsemässä ja naispainissa neljässä painoluokassa. Kilpailuohjelma pysyi siis samana edellisiin olympialaisiin verrattuna.

 Karsinta 
Lontoon painiturnaukseen osallistuneiden urheilijoiden tuli olympiavuonna olla vähintään 18-vuotiaita. Painijoiden hankkimat paikat olympiakisoihin olivat maa- ja sarjakohtaisia. Kukin kansallinen olympiakomitea kykeni nimeämään olympialaisten karsintaturnauksiin yhden kilpailijan painoluokkaa kohden. Olympiakisojen painiturnauksen miesten sarjoissa oli kussakin 19 ja naisten sarjoissa 18 painijaa.

Istanbulin vuoden 2011 MM-kilpailuissa 12. – 18. syyskuuta jaettiin ensimmäiset olympiapaikat jokaisen sarjan kuudelle parhaalle painijalle. Tämän jälkeen järjestettiin neljä maanosakohtaista olympiakarsintaturnausta, joista olympialaisiin pääsi jokaisen painoluokan kaksi parasta painijaa. Kolmannessa karsintavaiheessa järjestettiin kansainvälinen karsintaturnaus Kiinan Taiyuanissa 25. – 29. huhtikuuta. Tästä turnauksesta olympialaisiin etenivät miesten sarjojen kolme ja naisten sarjojen kaksi parasta painijaa. Neljännessä karsintavaiheessa järjestettiin toinen kansainvälinen karsintaturnaus Vantaalla, Suomessa 2. – 6. toukokuuta. Vantaan turnauksessa jaettiin kaksi olympiapaikkaa sarjaa kohden sekä miehissä että naisissa. Loput paikat täytettiin villeillä korteilla (6 kpl) ja isäntämaan painijoilla, joita valittiin enintään kolme, jollei maa saanut karsinnoista turnaukseen yhtään edustajaa. Edellisissä karsintavaiheissa kiintiöpaikan johonkin sarjaan saanut olympiakomitea ei voinut enää seuraavissa vaiheissa lähettää edustajaansa kyseisen sarjan olympiakarsintaturnauksiin.

 Mitalistit 
 Kreikkalais-roomalainen paini 
305px|thumb|125kg painoluokan kreikkalais-roomalaisen painin mitalistit.
TapahtumaKultaaHopeaaPronssia55 kg Hamid Soryan Reihanpour Rövşən Bayramov Péter Módos  Mingijan Semjonov60 kg Omid Noroozi Revaz Laškhi Zaur Kuramagomedov   Ryūtarō Matsumoto66 kg Kim Hyeon-woo Tamás Lőrincz Manuhar Tshadaia  Steeve Guenot74 kg Roman Vlasov Arsen Julfalakyan Aleksandr Kazakevič   Emin Əhmədov84 kg Alan Hugajev Karam Ibrahim Danijal Gadžijev  Damian Janikowski96 kg Ghasem Rezaei Rustam Totrov Artur Aleksanjan  Jimmy Lidberg120 kg Mijaín López Heiki Nabi Rıza Kayaalp  Johan Eurén

 Vapaapaini 
175px|thumb|66kg painoluokan vapaapainin mitalistit.
TapahtumaKultaaHopeaaPronssia55 kg Džamal Otarsultanov Vladimer Xintšegašvili Yang Kyong-il  Shinichi Yumoto60 kg Toğrul Əsgərov Besik Kuduhov Coleman Scott  Yogeshwar Dutt66 kg Tatsuhiro Yonemitsu Sushil Kumar Aķžùrek Taņatarov  Liván López74 kg Jordan Burroughs Sadegh Goudarzi Gábor Hatos  Denis Tsarguš84 kg Şərif Şərifov Jaime Espinal Dato Marsagišvili  Ehsan Lashgari96 kg Jake Varner Valeri Andrijtsev Giorgi Gogšelidze   Xetaq Qazyumov120 kg Artur Taimazov Davit Modzmanašvili Komeil Ghasemi   Biljal Mahov

 Naispaini 
275px|thumb|Painoluokan 48kg palkintojenjako.
TapahtumaKultaaHopeaaPronssia48 kg Hitomi Obara Mariya Stadnik Clarissa Chun   Carol Huynh55 kg Saori Yoshida Tonya Verbeek Jackeline Rentería  Julia Ratkevitš63 kg Kaori Ichō Jing Ruixue Ljubov Volosova   Soronzonboldyn Battsetseg72 kg Natalja Vorobjova Stanka Zlateva Gužel Manjurjova   Maider Unda

 Lähteet 

 Lontoo kutsuu, osa 14 - paini  Suomen Olympiakomitea
 Painoluokat ja karsintajärjestelmä vuoden 2012 kesäolympialaisiin FILA:n sivustolla  

2012
Luokka:Kesäolympialaiset 2012
Olympialaisissa 2012